Liivaherilased
Liivaherilased (Pompilidae) on kiletiivaliste seltsi rippkehaliste alamseltsi astlaliste rühma kuuluv putukate sugukond. Liivaherilased ei moodusta kolooniaid, nad on üksiku eluviisiga. Pesa teevad nad urgudesse, mille kaevavad enamasti liivasesse pinnasesse. Liivaherilastele on iseloomulik ämblike püüdmine vastsete toitmiseks. Nad võivad ka üsna valusalt nõelata. Sarnaselt teiste herilastega teevad nad seda vaid siis, kui neid provotseerida.